Mál skautakonu „ í farvegi “ hjá íþróttahreyfingunni Í yfirlýsingunni segir að íþróttahreyfingin geti ekki fjallað efnislega um einstök mál af þessu tagi á opinberum vettvangi , en að mikilvægt sé að taka fram að málið sé í farvegi innan hreyfingarinnar undir forystu Skautafélags Akureyrar . Mynd úr safni . AFP Skautafélag Akureyrar , Skautasamband Íslands , Íþrótta - og ólympíusamband Íslands ( ÍSÍ ) , og Íþróttabandalag Akureyrar ( ÍBA ) sendu í gær frá sér sameiginlega yfirlýsingu vegna máls Emilíu Rósar Ómarsdóttur listskautara , sem greindi frá því í viðtali við Fréttablaðið fyrir rúmri viku síðan að hún hefði , er hún var iðkandi hjá Skautafélagi Akureyrar , orðið fyrir kynferðislegri áreitni af hálfu þjálfara síns og ekki fengið stuðning frá Skautafélaginu . Emilía , yngri systur hennar og móðir fluttust búferlum til Reykjavíkur vegna málsins . Í yfirlýsingunni , sem birtist á vef ÍSÍ , segir að íþróttahreyfingin geti ekki fjallað efnislega um einstök mál af þessu tagi á opinberum vettvangi , en að mikilvægt sé að taka fram að málið sé í farvegi innan hreyfingarinnar undir forystu Skautafélags Akureyrar . Emilía var sautján ára gömul þegar hún segir áreitni þjálfans hafa hafist , en hann 31 árs gamall . Í viðtalinu við Fréttablaðið sagði Emilía að hann hefði stundað það að gefa henni gjafir í hennar óþökk og ítrekað beðið hana um að hitta hann , jafnvel utan við bæjarmörkin , þar sem þau gætu fengið frið . Hún neitaði honum margsinnis og segir Emilía að eftir það hafi hann snúist gegn henni og einnig gegn tveimur yngri systrum hennar . Foreldrar Emilíu kvörtuðu til stjórnar Skautafélagsins vegna málsins . Skautafélagið tók málið til skoðunar en stóð með þjálfaranum og í yfirlýsingu frá félaginu , sem birt var á vefnum 7. september í fyrra en síðar fjarlægð , sagði að „ engar sannanir né merki “ hafi verið um að þjálfarinn hefði brotið siðareglur eða mismunað iðkendum . Nú er málið aftur til skoðunar hjá íþróttahreyfingunni , sem áður segir , og sagði Emilía í samtali við Fréttablaðið í gær að hún hefði verið boðuð á fund til þess að ræða málið . Enginn hefði þó veitt henni afsökunarbeiðni vegna málsins frá því að hún sagði sögu sína .